10. zywaw na ngarux

黑熊的故事（二）

（口述：Batu Utaw，撰文：Ayu Payas）

kmal lozi qu Batu cyoro mha: rgyax na ita Pyasan, raral ga cingay balay ngarux ma, kya qu ima musa mlata rgyax ga, siki sbesan na squliq, yasa ini knguy ru pklahang ma. squliq na Qwilan ru Gogan ru zik Balung mga, stnaq nha tuqi kruma qu ngarux nma. nanu yasa qu , trang pusan kawas sraral, maki qutux squliq na qalang Qwilan, Umaw lalu nya. cuyx smi rusa beh rgyax Hagay qasa. maki qutux ryax, waI smi rusa qu Umaw qasa, trang suqun nya smi rusa ga, aki mwaring qaya musa ngasal, tmnga kraya mita, aw baq cyux qutux ngarux skura hiya mita. nkux qu inlungan nya mita ngarux qasa, akiy mgyay ga ungat pyaran nya, baha hmswa, pquyaw balay hzyal ru rsnat qu kyahu hiya. memaw rbin hi nya kangi soki qu Umaw qasa, mqryaw balay roziq nya mita ngarux uzi. ktan qu inkyasan nqu ngarux qasa ga, akiy mwah skura Umaw. siy ktay, mkura balay Umaw qu ngarux qasa. Umaw qasa ga, magan soki kura squ gryung na ngarux kmut, magan mxal ru tbozyak qu ngarux qasa, ru wal kura ubah snat turuy qu ngarux qasa Ima. musa ngasal lga, pqiyu zywaw qani qu Umaw, mhway balay Utux kayal ma.

Batu 長老又說，以前復興鄉山區有很多台灣黑熊。泰雅獵人若是單獨前往深山比較危險，所以獵人至少兩個人相約去打獵，一起作伴較安心、安全。高義村、三光村、下巴陵橋下的族人都有數次與台灣黑熊面對面的故事。

大約二十幾年前，高義有個叫Umaw 的人，他放置陷阱的獵區在部落對面的竹腳山上。有一次他到山上放陷阱，剛設置完畢要回家時，抬頭一看，猛然看見一隻台灣黑熊站在上方處與他對看， Umaw 當時所處的位置是個陡坡，他嚇得想跑，但上面是黑熊、底下是懸崖，無處可躲，慌忙中，他找著他的刀（註1)，同時目不轉睛地看著上方的黑熊。

Umaw 覺得這隻黑熊心情看起來不太好，攻擊他的機率很大。果不其然，黑熊突然向他撲來， Umaw 抓穩了刀，拿出泰雅獵人英勇的本領敏捷地往旁邊閃過，同時用刀使力一揮砍向黑熊的頸部，黑熊負傷掙扎著就掉到懸崖下去了， Umaw 驚魂未定地看著黑熊掉下去，當下只慶幸自己還活著。回去之後， Umaw 把這段講給家人和族人聽，最後他心有餘悸地說，感謝神幫助我。

（註1）此指soki , 為除草開路用的刀。