15. tmuba qulih

毒魚文化

（口述：Watan Tanga，撰文：Mongna Payas）

Gaga na tmuba qulih Kekoray raral ga, hga qani ga cyux maki kraya na Sekimong, Kekoray hya, maki qutux Gaga na Tayal hiya ga, musa tmuba qulih uzi ga, maki qu qalang Kobu’, Rahaw, Kekoray ru Qehuy ru Thokak, kwara qalang qani hiya ga, qalang na ubuy Hogan kwara. qalang qani ga, ana musa tmuba qulih ga, ini hmut hmzinas squ llyung qalang nha, me’a su qalang Kobu qani ga, musa tmuba qulih siki llyung nha nanak, tehoq squ babaw na Kobu aring Rahaw tehok Kekoray, aring Kekoray tehok squ Qehuy Hogan, aring llyung Qehuy lga, pucing squ Thokak qalang qani la. muci kya ini hmut mhzinas llyung nqu qutux qutux qalang musa tmuba qulih. muci kya qu Gaga nqu Tayal raral.

Gaga raral hiya ga, siki smwal kwara qalang na hogan qani ga, qutux qalang ru qutux qalang ga, ini kpzyux qu zyaw baq mblaq cisan. nanu yasa qu qutux kawas, txan musa tmuba qulih lga, san nha blaq kmal kwara, msswayal lga, mgluw tmuba qulih qutux ryax sa. qarii hya ga, maki qutux kawas aring mkilux na bagan ga, pcyogun nha zyaw qu musa tmuba qulih, nanu siki leqan nha musa skmal kwara qalang na hogan.

kngyun nha qutux ryax lga, musa msqun tmuba qulih, yasa qu pqasun balay nya ryax. wal nha suqun kmayal qu ryax musa nha tmuba qulih, yasa qu taring musa kmihuy gamil tuba mtux la, tuba mtux qani ga, ini hmut maki inu uzi, siki wal nha baqun cyux maki beh inu lga, son nha kmihuy, wal nha khuyan tuba mtux lga, kwara mlikuy rasun nha tmmaq ru son nha qmzyoq llyung. wal kwara ayang na tuba lga, qulih qani ga, busuk kwara la. ini nha khelaw mamu qulih lga, hnyal qmwax qsya lga, qulih qani ga, baq n-gyut mlhaw mqyanux lozi. me’a su kahul Kobu ga ini henas squ Rahaw musa tara qulih uzi, kwara kneril ru llaqi maki syaw na llyung tmara qulih, hmaw qulih syun nha beh baket kwara, mlikuy ga, musa mu’ beh ska llyung nha, tenux kwara qulih cyux maki ska Ilyung. tayal raraI ga, musa tmuba qulih ga wagan nha tenux, laxan nha tepoq nya hiya, muci qani ga yasa ini sikpyut qu qulih, ana knwan maki na qulih niqun. musa tmuba qulih qani ga, qasun nha kwara, hmay balay na squliq cyux maki sa llyung, kneril, llaqi ana bnkis musa kmiyap qulih kwara. aki nha kyapun ru hzyuci hi nya qulih uzi, blaq nha balay syaqan musa tmuba qulih ryax qani. qutux qutux ngasal siy tbuci tmahoq qulih, baq maras nanak mami niqun nha uzi, memaw mqas balay maniq kwara squliq la.

musa tmuba qulih qani ga, maki qutux qu spiyang balay na gaga. kwara laqi kneril ga, trang musa tmuba qulih qani ga, musa mhtuw kya uzi, blaq balay ptrang kwara krakis nya, baha hmswa ryax tmuba qulih qani ga, ana kahul inu mrkyas likuy ga, ana qalang inu san nya musa kangi krakis, musa msli lhuyan, aring mhkangi qsliq na krakis mkbbaq laqi mlikuy hya ga, siy srsul tlubuw mtlubuw sa. spuyuw balay beh laqi kneril, wiy tlubuw wiy myugi qu mlikuy, ktan qu heku nya lga, baqun mha qsliq ini ga iyat. skura rhiyal tmapeh qu heku lga, nyux tngsa lungan mha: qsliq nya qu mrkyas kneril qani. cyux qu laqi kneril mgluw ptlubuw uzi, mtnaq laqi mlikuy tmapeh heku ga, mtnat qu pinturin g nha, mskura sa rhiyal, aw baq nyux pqsliq qu inlungan nha qani hya. laqi mlikuy qani mhani ktan nya qu laqi kneril heku nya nyux pturing kayal Imeriq lga, ana ini pkkayal lga, baq mgyay mstwah yaq qu likuy mrkyas, mshriq binah. aring mtlubuw mzyugi ru mhkangi mqbbaq giqas na mrkyas kkheril lozi qu lhga.

石門水庫上游，順著大漢溪沿岸，住著許多原住民族的部落，有高坡、羅浮、溪口、奎輝、長興部落，我們稱這些部落為「前山部落」，這些部落也都與大漢溪流域給予的生活資源息息相關，部落與部落的流域也都有區域性，所以在獵魚時也不會跨越其他部落的流域，因此各部落之間也很少有機會做聯誼。

只有在一年當中炎炎夏日的某一天，這些部落會聯合舉辦「毒魚文化」的慶典。每年，各部落的耆老一定會相約，討論何時來做毒魚文化的慶典，時間確定之後部落就會派人去山裡挖毒魚藤（註1），毒魚藤不像一般植物到處可見，它會固定在一個區域生長，只要找到一株毒魚藤，附近也一定會找到更多，族人們也只需帶走根部和莖部的部分即可。

挖來的毒魚藤每一戶都會發放一把，這時男子就會在河邊開始用石頭用力的敲擊根部，使它的汁液流出，由於河流有區域性，部落的人都知道自己該從哪裡開始毒魚，眾人便將毒魚藤浸到河裡搖晃，使毒液在溪中漂流。不久，下游的魚類喝到了毒魚藤的毒液之後，就會像喝醉了般暫時麻痺，很快地魚就會浮上水面，這時男子們就會把魚抓進魚蔞裡或潛進河中抓魚。等到毒液漸退之後，沒被抓到的魚會逐漸甦醒，由於浸入水中汁液量有限，影響的河段不長，過了一段時間，河裡的魚自然又會醒來繼續活動了（註2）。

此時整條大漢溪流域早已人山人海，老老少少、大大小小的人都來到河邊聚在一起，男的在河中抓魚，婦女也會當場開始煮起魚來，小朋友玩鬧的笑聲更不時迴盪在其中，好不熱鬧。

毒魚文化的場面浩大，各部落都極為慎重，其中還有一個最重要的意義，就是部落裡的女子平時很難得有機會拋頭露面，在這一天都會盛裝打扮，穿上自己織了一年、最尊貴的珠衣，身上的配飾像是耳飾、項鍊、手環等，一樣也不可少。部落的年輕人總是期待這個日子許久，這一天他們會超越自己部落的流域範圍，順著流域跑來跑去，開始物色心儀的對象。

這時男生如有喜歡的女生，他們就會拿起隨身攜帶的口簧琴， 開始對著心儀的女生吹奏起來，男生一隻手拉著口簧琴的線彈啊彈，跳起舞，另外一隻手臂往下搖啊搖，代表的是我喜歡妳；這時女方也會吹起口簧琴來回應男方，如果女生對男方也有好感，她的手臂也會往下搖啊搖，相反的如果女生不喜歡對方，她的手臂就會往上搖，當男子看到女子拒絕的動作之後，就會害羞的逃離現場，再繼續物色新的對象。

一年才有一次這樣的機會及場合可以認識女子，也是繁衍子孫的使命，怎麼可以經歷一次的打擊失敗就放棄呢？如果找到雙方都互相喜歡、都有意願的一對男女，少年就會請老人家幫忙探聽之後，再請媒婆展開一連串的提親事宜。

（註1）泰雅族人也只抓走大魚，小魚還是會放回河裡，絕不會趕盡殺絕，讓牠們可以永續繁衍，這樣族人也隨時都可以吃到魚肉，這是泰雅族人對食物與自然的尊重。